40. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.4892/1142 της 28 Νοεμ./31 Δεκ. 1986 (ΦΕΚ Β΄  924) Καθορισμός τύπου ενοποιημένου Αποδεικτικού Εισπράξεως και Άδειας Παράδοσης Τελωνισμένων Εμπορευμάτων. Έχοντας υπόψη: α)Τις διατάξεις της παρ. 1 του άρθρ. 12 του Ν.Δ. 321/69 «περί Κώδικος Δημοσίου Λογιστικού». β)Τις διατάξεις των άρθρ. 28 και 133 του Νόμ. 1165/18 «περί Τελωνειακού Κώδικος». γ)Τις διατάξεις του Β.Δ. 759/71 «περί μηχανογραφήσεως Τελωνειακών τινών εργασιών», αποφασίζουμε: Άρθρ.1.-1.Το ενοποιημένο Αποδεικτικό Είσπραξης και Άδεια Παράδοσης Τελωνισμένων Εμπορευμάτων είναι τριπλότυπο, βιβλιοδετημένο σε στελέχη των 25 τριπλοτύπων φύλλων, διαστάσεων 0,176 Χ 0,250 μ. 2.Το πρώτο αντίτυπο, χρώματος λευκού, φέρει την ένδειξη «Στέλεχος», το δεύτερο αντίτυπο, χρώματος κιτρίνου, φέρει την ένδειξη «Προσαρτάται στο Παραστατικό», χρησιμοποιείται για την παράδοση του Εμπορεύματος και τελικά προσαρτάται στο παραστατικό έγγραφο τελωνισμού. Το τρίτο αντίτυπο, χρώματος θαλασσί, φέρει την ένδειξη «Για τον Πληρωτή», παραδίδεται δε στον πληρωτή για να χρησιμοποιηθεί σαν απόδειξη πληρωμής. «3.Το ενοποιημένο αυτό έντυπο περιέχει τα κατωτέρω στοιχεία: Τον τίτλο του Τελωνείου. Το είδος, αριθμό και ημερομηνία του Τελωνειακού παραστατικού εγγράφου επί του οποίου βεβαιώθηκε το οφειλόμενο ποσό. Τον αριθμό του γραμματίου συστάσεως παρακαταθήκης. Το ποσό του γραμματίου παρακαταθήκης. Την αξία για Φ.Π.Α. και το ποσοστό του Φ.Π.Α. Την αξία του Ρ.Φ. Το ονοματεπώνυμο του πληρωτή, το συνολικό ποσό που πληρώθηκε αριθμητικώς και ολογράφως. Τα σημεία και τους αριθμούς, το είδος και τον αριθμό των δεμάτων, την ποσότητα και την περιγραφή των εμπορευμάτων. Την Αποθήκη παραλαβής και την αποθήκη προορισμού των εμπορευμάτων. Τον τόπο και την ημερομηνία έκδοσης. Τις υπογραφές του Τελώνη και του Ταμία. 4.Η μέριμνα για την έγκαιρη προμήθεια των εντύπων αυτών ανήκει στην Υπηρεσία Διαχείρισης Βιβλίων και Εντύπων του Δημοσίου, παρά της οποίας αριθμούνται και ο εφοδιασμός των Τελωνείων ενεργείται ύστερα από αίτησή (Αντί για τη σελ. 16,23(β) Σελ. 16,23(γ) Τεύχος 1143-Σελ. 71 - 29 Οργανικές διατάξεις 30.Α.α.39-40 τους. Η αρίθμηση των εντύπων αυτών είναι ενιαία για όλα τα Τελωνεία της χώρας μη απαιτουμένης ιδίας αρίθμησης για κάθε Τελωνείο χωριστά». Οι παρ. 3 και 4 αντικαταστάθηκαν ως άνω από την Τ.1648/555/23 Απρ.-7 Μαΐου 1987 (ΦΕΚ Β΄ 233) απόφ. Υπ. Οικονομικών. Άρθρ.2.-Από της δημοσιεύσεως της παρούσας καταργείται η ζ΄ περίπτωση της αριθ. Τ. 847/257/25.2.86 απόφαση του Υπουργού Οικονομικών (κατωτ. σελ. 202,26) και οι περιπτ. η και θ μετονομάζονται σε ζ και η. Επίσης καταργείται και ο άρθρ. 2 της αριθ. Τ.2532/354/18.8.81 όμοιας (ανωτ. αριθ. 37). Τέλος τα προαναφερόμενα αποδεικτικά θα χρησιμοποιούνται στο εξής εκτός από τα τελωνεία που χρησιμοποιούν το χειρόγραφο σύστημα και από τα μηχανογραφημένα όμοια σε κάθε περίπτωση βλάβης ή προσωρινής διακοπής λειτουργίας των COMPUTERS. 